Mestna občina Nova Gorica, Trg Edvarda Kardelja 1, 5000 Nova Gorica, objavlja

**POPRAVEK JAVNEGA RAZPISA**

**za sofinanciranje javnih kulturnih programov in kulturnih projektov**

**v Mestni občini Nova Gorica v letu 2023**

V Javnem razpisu za sofinanciranje javnih kulturnih programov in kulturnih projektov v Mestni občini Nova Gorica v letu 2023 objavljenem dne 9.6.2023 (v nadaljnjem besedilu: javni razpis) se v točki 5. Pogoji za sodelovanje na javnem razpisu v 1. odstavku 2. alineja, ki se glasi:

* »bodo izvedli prijavljeni program v obdobju od 1.1.2023 do 31.12.2026 na območju MONG«

spremeni tako, da se na novo glasi:

* »bodo izvedli prijavljeni program v obdobju od 1.1.2023 do 31.12.2026 pretežno na območju MONG, s pojmom »pretežno« se smatra, da pretežno izvajajo prijavljeni program, ki ga prijavljajo na javni razpis, na območju MONG ter so aktivni v okviru kulturnega udejstvovanja v MONG«.

V javnem razpisu se v točki 5. Pogoji za sodelovanje na javnem razpisu v 2. odstavku 2. alineja, ki se glasi:

* »bodo izvedli prijavljeni projekt v letu 2023 na območju MONG«

spremeni tako, da se na novo glasi:

* »bodo izvedli prijavljeni projekt v letu 2023 pretežno na območju MONG, s pojmom »pretežno« se smatra, da pretežno izvajajo prijavljeni projekt, ki ga prijavljajo na javni razpis, na območju MONG ter so aktivni v okviru kulturnega udejstvovanja v MONG«.

V javnem razpisu se v točki 9. Izvedba postopka 10. odstavek, ki se glasi:

»Komisija je sklepčna, če je na seji prisotnih več kot polovica članov komisije. Odločitve sprejema z večino glasov vseh članov navzočih članov. V primeru enakega števila glasov odloča glas predsednika strokovne komisije«.

spremeni tako, da se na novo glasi:

»Komisija je sklepčna, če je na seji prisotnih več kot polovica članov komisije. Odločitve sprejema z večino glasov vseh članov.«

V javnem razpisu se v točki 9. Izvedba postopka briše 12. odstavek, ki se glasi:

»Člani komisije posamično, na osnovi razpisnih kriterijev, ocenijo posamezne programe in projekte. Končno število za posamezen program oz. projekt se izračuna kot povprečna ocena članov strokovne komisije, ki program oz. projekt ocenijo«.

V javnem razpisu se v točki 9. Izvedba postopka za 19. odstavkom doda nov 20. odstavek, ki se glasi:

»Za vprašanja izvedbe postopka, ki niso urejena v tem javnem razpisu se uporabljajo določbe Zakona o uresničevanju javnega interesa za kulturo (Uradni list RS št. [77/07](http://www.uradni-list.si/1/objava.jsp?sop=2007-01-4066) – uradno prečiščeno besedilo, [56/08](http://www.uradni-list.si/1/objava.jsp?sop=2008-01-2344), [4/10](http://www.uradni-list.si/1/objava.jsp?sop=2010-01-0129), [20/11](http://www.uradni-list.si/1/objava.jsp?sop=2011-01-0822), [111/13](http://www.uradni-list.si/1/objava.jsp?sop=2013-01-4130), [68/16](http://www.uradni-list.si/1/objava.jsp?sop=2016-01-2930), [61/17](http://www.uradni-list.si/1/objava.jsp?sop=2017-01-2916), [21/18](http://www.uradni-list.si/1/objava.jsp?sop=2018-01-0887) – ZNOrg, [3/22](http://www.uradni-list.si/1/objava.jsp?sop=2022-01-0014) – ZDeb in [105/22](http://www.uradni-list.si/1/objava.jsp?sop=2022-01-2603) – ZZNŠPP), Pravilnika o izvedbi javnega poziva in javnega razpisa za izbiro kulturnih programov in kulturnih projektov (Uradni list RS, št. 43/10, 62/16) in Pravilnika o strokovnih komisijah (Uradni list RS, št. 125/22)«.

V javnem razpisu se v točki 13. Način predložitve in vsebina vlog 2. odstavek, ki se glasi:

»Za pravočasno se šteje prijava, ki do izteka roka, to je najkasneje do 10.7.2023, prispe na naslov naročnika oziroma je do 10.7.2023 vložena v sprejemno pisarno MONG (pritličje desno/soba 12).«

spremeni tako, da se na novo glasi:

»Rok za oddajo prijav je 10.7.2023. Za pravočasno se šteje prijava, ki bo do izteka roka, to je najkasneje do vključno 10.7.2023, oddana s priporočeno poštno pošiljko na naslov Mestna občina Nova Gorica, Trg Edvarda Kardelja 1, 5000 Nova Gorica ali, ki bo osebno oddana v sprejemni pisarni  Mestne občine Nova Gorica, Trg Edvarda Kardelja 1, 5000 Nova Gorica (pritličje desno/soba 12)«.

V javnem razpisu se v točki 13. Način predložitve in vsebina vlog brišeta 5. in 6. odstavek, ki se glasita:

»Vse vloge, prispele po roku, bodo izločene iz nadaljnjega postopka.

Vlogo, ki ni pravočasna, ali je ni vložila upravičena oseba, župan zavrže s sklepom.«

V javnem razpisu se v točki 14. Odpiranje vlog in obveščanje o izidu brišeta 5. in 8. odstavek, ki se glasita:

»Za formalno nepopolno vlogo se šteje:

* vloga, ki ne bo vsebovala obveznih prilog,
* vloga, ki ne bo vsebovala vseh obveznih dokazil in drugih sestavin, ki jih zahteva besedilo javnega razpisa in razpisna dokumentacija.

MONG bo po odpiranju prispelih vlog iz nadaljnjega postopka izločila vloge prijaviteljev, ki jih ne bodo vložile upravičene osebe ali ne bodo pravočasne. Prijavitelje formalno nepopolnih vlog bo MONG pozvala k dopolnitvi vloge.«

Mestna občina Nova Gorica

Samo Turel

ŽUPAN